जेसीज कपमा सुधार केन्द्रको विजयी सुरुवात
आइतबारदेखि सुरु भएको ‘अर्ना जेसीज कप’ फुटबल प्रतियोगिताको दोश्रो संस्करणमा बागलुङ सुधार केन्द्रको विजयी सुरुवात भएको छ । नेपाल जेसीजका राष्ट्रिय अध्यक्ष रबिन पोखरेलले खेलको उद्घाटन गरेका छन् ।
बागलुङ — आइतबारदेखि सुरु भएको ‘अर्ना जेसीज कप’ फुटबल प्रतियोगिताको दोश्रो संस्करणमा बागलुङ सुधार केन्द्रको विजयी सुरुवात भएको छ । नेपाल जेसीजका राष्ट्रिय अध्यक्ष रबिन पोखरेलले खेलको उद्घाटन गरेका छन् ।चिल्ड्रेन लाइफ स्पोर्ट क्लबलाई ५–० गोलले पराजित गर्दै बालुङ सुधार केन्द्र दोश्रो चरणमा प्रवेश गरेको हो । सुधार केन्द्रको तर्फबाट खेलको ५ औं मिनेटमा अभिषेक रानाले गोल गरेपछि खेलमा अग्रता लिएको थियो । त्यसपछि अफ्रिकन खेलाडी साम्बो अस्करले ह्याट्रिक गरे । साम्बोले १४ मीनेट, १६ मीनेट र २८ औं मीनेटमा गरेको गोलले चिल्ड्रेन लाइफ स्तब्ध भयो । दोश्रो हाफमा पनि सुधार केन्द्रका बेनम थकालीले ३३ औं मिनेटमा गोल गरे । चिल्ड्रेनका खेलाडीले उत्कृष्ठ प्रदर्शन गरेपनि गोल गर्न सकेनन् ।स्थानीय खेलहरुमा धेरैपटक कप उचालेको चिल्ड्रेन यो खेलमा भने कुनै गोल नगरी बाहिरियो । जेसीज कपमा दुइ जना सम्म बिदेशी खेलाडी समेत राख्न पाउने व्यवस्था छ । खेलमा १२ टिम सहभागि रहेको बागलुङ जेसीजका अध्यक्ष गणेश महतोले बताए ।